2019 yil 12 iyul kuni soat 02:00larda Andijon viloyatining Ulug‘nor tumani Yangiobod MFYda yashovchi, mast holda bo‘lgan 49 yoshli R.A. uyida mast holda bo‘lgan qo‘shnisi 33 yoshli Q.J. bilan o‘zaro janjallashayotgan vaqtida R.A.ning birga yashovchi 24 yoshli qizi M.I. otasini himoya qilish maqsadida Q.J.ga pichoq bilan jarohat yetkazgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada Q.J. o‘z uyida vafot etgan. Holat yuzasidan jinoyat ishi qo‘zg‘atilib, M.I. ushlangan. Tergov harakatlari olib borilmoqda.